《挽劲轩郑府理》
宋代·何梦桂

东林冠盖旧耆英，百尺丰碑志墓茔。
经济志高官职小，睦姻义重货财轻。
永平仓下遗红粟，仁寿堂前有紫荆。
夜半山舟谁负去，盖棺犹是昔簪缨。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。